Το μαντολίνο του λοχαγού Κορέλι

**Το μαντολίνο του λοχαγού Κορέλι** (αγγλ.:*Captain Corelli's Mandolin*) είναι αμερικανική κινηματογραφική ταινία του 2001. Πρωταγωνιστούν οι Νίκολας Κέιτζ και Πενέλοπε Κρουζ.

## Υπόθεση
Η υπόθεση του ρομαντικού δράματος διαδραματίζεται στα 1942. Στο πλαίσιο της κοινής ιταλογερμανικής κατοχής, μια διμοιρία Ιταλών στρατιωτών φθάνει στην Κεφαλονιά για να ενισχύσει την τυπική στο νησί παρουσία των λιγοστών ναζιστικών δυνάμεων. Το ξέγνοιαστο μεσογειακό ταμπεραμέντο της φρουράς σύντομα θα αμβλύνει την αρχική δυσφορία των χωρικών, ενώ ένα παθιασμένο ειδύλλιο θα πλεχτεί βαθμιαία ανάμεσα στον φιλόμουσο λοχαγό των Ιταλών (Νίκολας Κέιτζ) και τη μνηστευμένη κόρη του τοπικού γιατρού (Πενέλοπε Κρουζ). Ωσπου, αναπόφευκτα, τα σύννεφα του πολέμου θα φτάσουν μέχρι τις ακτές του νησιού, απειλώντας την ηρεμία τόσο των κατοίκων όσο και των ανυποψίαστων κατακτητών. 

## Διανομή ρόλων

* Νίκολας Κέιτζ ως λοχαγός Αντόνιο Κορέλι
* Πενέλοπε Κρουζ ως Πελαγία
* Τζον Χερτ ως δρ Γιάννης
* Κρίσστιαν Μπέιλ ως Μανδράς
* Ντέιβιντ Μόρισεϊ ως λοχαγός Γκάνθερ Βέμπερ
* Ειρήνη Παπά ως Δροσούλα
* Πιέρο Μάτζο ως Κάρλο
* Γεράσιμος Σκιαδαρέσης ως κύριος Σταμάτης
* Ασπασία Κράλλη ως κυρία Σταμάτη
* Μιχάλης Γιαννάτος ως Κοκολιός
* Δημήτρης Καμπερίδης ως πατήρ Αρσένιος
* Πιέτρο Σαρούμπι ως Βελισάριος
* Βίκυ Μαραγκάκη ως Ελένη
* Ήρα Ταβλαρίδη ως Λεμονή
* Κατερίνα Διδασκάλου ως μητέρα Λεμονής
* Αιμίλιος Χειλάκης ως Δημήτρης
* Παναγής Πολυχρονάτος ως αντάρτης
* Γιώργος Κοτανίδης ως δήμαρχος

## Υποδοχή
Η ταινία είχε έσοδα 13,8 εκατομμύρια δολάρια στο Ηνωμένο Βασίλειο. Η ταινία άνοιξε στην έκτη θέση στο αμερικανικό box office, συγκεντρώνοντας 7.209.345 δολάρια το πρώτο σαββατοκύριακο προβολής και συνέχισε με έσοδα 25.543.895 δολάρια στις Ηνωμένες Πολιτείες και τον Καναδά. Έκανε επιπλέον εισπράξεις 22,8 εκατομμυρίων δολαρίων διεθνώς, φτάνοντας συνολικά τα 62.112.895 δολάρια παγκοσμίως, έναντι προϋπολογισμού παραγωγής 57 εκατομμυρίων δολαρίων.

### Κριτικές
Η ταινία έλαβε ανάμεικτες κριτικές. Στον ιστότοπο συγκέντρωσης κριτικών Rotten Tomatoes, η ταινία έχει βαθμολογία αποδοχής 28% με βάση κριτικές από 118 κριτικούς, με μέση βαθμολογία 4,5/10. Η κριτική συναίνεση του ιστότοπου αναφέρει: «Η κινηματογράφηση είναι πανέμορφη, αλλά η ταινία παίζει χαλαρά με την ιστορία και το μυθιστόρημα από το οποίο διασκευάστηκε. Κυρίως, η ταινία αποτυγχάνει επειδή ο έρωτας μεταξύ των πρωταγωνιστών πιέζει την ευπιστία και η ιστορία είναι σε μεγάλο βαθμό αδιάφορη».Στο Metacritic, η ταινία έχει σταθμισμένο μέσο όρο βαθμολογίας 36 στα 100, με βάση κριτικές από 33 κριτικούς, υποδεικνύοντας «γενικά δυσμενείς» κριτικές.

## Εξωτερικοί σύνδεσμοι
* 

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2001
Κατηγορία:Ταινίες παραγωγής Universal Pictures
Κατηγορία:Ταινίες παραγωγής Miramax Films
Κατηγορία:Ταινίες γυρισμένες στην Ελλάδα
Κατηγορία:Αμερικανικές επικές ταινίες
Κατηγορία:Γαλλικές ταινίες της δεκαετίας 2000
Κατηγορία:Γαλλικές δραματικές ταινίες
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Ιταλόφωνες ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Βρετανικές ταινίες της δεκαετίας 2000
Κατηγορία:Βρετανικές επικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες παραγωγής StudioCanal
Κατηγορία:Βρετανικές πολεμικές δραματικές ταινίες
Κατηγορία:Αμερικανικές πολιτικές δραματικές ταινίες
Κατηγορία:Γαλλικές πολεμικές ταινίες
Κατηγορία:Ταινίες τοποθετημένες στην Ελλάδα